sig. Den nuværende By, Cervetri, et usselt Hul, der beboes af 

 næppe 200 Sjæle, ligger paa den yderste Spids af den udstrakte 

 Høi, hvorpaa den gamle By laae. Det er kun faa Spor, der ere 

 tilbage af denne, men de ere tilstrækkelige til at vise, at den 

 har omfattet hele Høien , eller havt en Omkreds af næsten en 

 Miil. Grave findes der rundtomkring Byen, saavel i det lavere 

 Land imod Vest, som paa Monte Abetone S. f. Byen; men de 

 fleste findes paa en Høi N. f. Cære, der kaldes Banditaccia, 

 d. e. den grimme Fælled (s. Dennis II, Pag. 31). Nu er den 

 rigtignok ikke Fælled mere, men grim er den alligevel, en nøgen 

 Steenhoi, hvor Faar og Geder vel kunne finde, hvad de behøve, 

 men hvor Ploven vilde knækkes uden Nytte, hvis man vilde 

 prøve paa at trække den derover, en Hob af Ruiner, men 

 Ruiner af Grave og ikke af Bygninger. Disse ligge ikke som 

 ved Castel d'Asso , Norchia og Bieda paa Skrænten af en Høi, 

 hvorfra de see ud over en malerisk Floddal ; de ligge ovenpaa 

 Høien selv, og opfylde denne næsten ganske. Høien gjennem- 

 skjæres hist og her af Fordybninger, der vel fra først af skyldes 

 Naturen, men siden ved det stadige Arbeide ere udvidede og 

 omdannede. Disse, der sjelden ere mere end 15 Fod dybe, 

 danne ligesom Gader, Sidegader og Pladse imellem Gravene, 

 som ligge tæt ved Siden af hinanden. Man synes virkelig, man 

 gaaer i en By af Grave, men desværre, de ere ynkelig ruinerede. 

 Da den Slægt forsvandt, som her ærede sine Forfædres Minder, 

 bleve de plyndrede, og siden have de i Aarhundreder været ud- 

 satte for Tidens Ødelæggelse, en Fjende, som den løse Tufsteen 

 let bøier sig for. Et Blik paa Afbildningen i Monum. d. Instit. 

 11, Tav. XIX, vil vise, hvorledes hele Forsiden af Gravene er 

 reven bort. De see ud som en Række naturlige Huler; men 

 kommer man ind i dem, overraskes man over de glat tilhugne 

 Vægge og Lofter, Gravbænkene og de pyntelige Dørre og Vin- 

 duer. Dog er Ødelæggelsen ikke lige stor allevegne, og der 

 findes Steder, hvor man strax ved første Øiekast seer Gravhøienes 

 runde eller en enkelt Gang (firkantede Form, og ahner Profileringen 



